फगवाड़ा में युवक बॉबी की मौत के बाद जालंधर कमिश्नरेट पुलिस ने एतियाहत के चलते सड़क मार्ग से लुधियाना- चड़ीगढ़ जाने वालों के लिए रुट प्लान जारी किया है । एसीपी सेंट्रल सतिन्दर चड्डा ने बताया कि सड़क मार्ग से लुधियाना जाने वाले लोग नकोदर नूरमहल , फिल्लौर होते हुए लुधियाना जाए व चंडीगढ़ जाने वाले लोग होशियारपुर होते हुए चंडीगढ़ जाएं। 13 अप्रैल को फगवाडा में चौक का नाम संविधान चौक रखे जाने पर काफी बवाल मचा था। इस दौरान दो पक्षों में हुई गोलीबारी के दौरान बॉबी घायल हो गया था। जिसकी इलाज के दौरान आज मौत हो गई। जिसके चलते पुलिस द्वारा किसी भी अप्रिय घटना के निपटने के लिए फगवाडा को पूरा छावनी में तब्दील कर दिया है व आसपास के शहरों कस्बों में भी पुलिस बल तैनात कर दिया है।